burgasdotpro/wikipedia huggingface dataset:
Barbara Nedeljáková

Barbara Nedeljáková (* 16. máj 1979, Banská Bystrica) je slovenská herečka. Vyštudovala herectvo v Prahe a pracovala v bábkovom divadle. Popri práci hrala rôzne vedľajšie postavy v známych filmoch ako "Doom" alebo "Šanghajskí rytieri".
Hlavný zlom v kariére nastal, keď dostala jednu z hlavných úloh vo filme "Hostel", kde si zahrala postavu menom "Natália". Po účinkovaní vo filme Hostel sa presťahovala do Los Angeles, kde žije dodnes.
VŠK PdF UK Hurikán Bratislava

VŠK PdF UK Hurikán Bratislava (celý názov: "Vysokoškolský klub Pedagogickej fakulty Univerzity Komenského Hurikán Bratislava") je slovenský florbalový klub z Bratislavy. Vznikol v roku 2003 a prvýkrát súťažne nastúpil v extraligovej sezóne 2003/04. Je majster Slovenska v kategórii mužov z roku 2008. Od roku 2003 hrá najvyššiu domácu súťaž, extraligu mužov. Ženský oddiel hrá od sezóny 2007 extraligu žien. Okrem mužského a ženského tímu má klub aj "B" družstvo mužov, ktoré hralo v sezóne 2017/18 2. florbalovú ligu mužov (tretia najvyššia súťaž). Okrem seniorskej kategórie sú v klube zastúpení aj juniori, dorastenci a starší žiaci. Seniorské družstvá mužov a žien nesú od sezóny 2016/17 mediálny názov "iClinic VŠK PdF UK Hurikán Bratislava".
Úspechy.
Slovenská florbalová extraliga mužov:
Slovenská florbalová extraliga žien:
Európske súťaže.
Euroflorbalový pohár:
Briti

Briti môžu byť:
Adamauská vysočina

Adamauská vysočina (, ) je pohorie a náhorná plošina rozprestierajúca sa na území Nigérie, Kamerunu a Stredoafrickej republiky. Má stupňovitý charakter a tvoria ju predovšetkým prekambrické ruly a vyvreliny. Z plošiny vo výške sa vypínajú osamotené vrchy (Bamboutos a ďalšie). Pramenia tu rieky Benue, Logone a Sanaga. Podnebie tu vládne rovníkové, so savanou aj lesnatými porastami. Boli tu objavené veľké ložiská bauxitu.
Shanxia

Shanxia je vyhynutý rod „obrneného“ vtákopanvového dinosaura z čeľade Ankylosauridae. Jeho jediným druhom je Shanxia tianzhenensis. 
Fosílie tohto mohutného bylinožravca sú známe z čínskych vrstiev vrchnej kriedy v provincii Šan-si. Tento dinosaurus je známy len podľa úlomkovitého materiálu z riečnych uloženín a na základe pomeru dĺžky stehennej kosti a ďalších kostí končatín bola jeho dĺžka odhadnutá na 3,6 metra. Patril teda k menším zástupcom svojej skupiny.
Zvláštnym znakom sú dlhé a sploštené trojuholníkovité rohy, ktoré tomuto dinosaurovi vyrastali zo zadnej časti lebky. Objavujú sa však aj názory, že ide o individuálnu variáciu v rámci druhu a že rod Shanxia je iba "nomen dubium", pretože môže ísť napríklad o rod Tianzhenosaurus.
FK Florko Košice

FK Florko Košice (predtým "FbO Florko Košice") je slovenský florbalový klub z Košíc. Vznikol v roku 2005. Je to majster Slovenska z roku 2014 a niekoľkonásobný medailista z extraligy mužov. Hrá najvyššiu domácu súťaž, extraligu mužov. 
Klub pri svojej premiérovej účasti v európskych súťažiach organizoval finálový turnaj Euroflorbalového pohára, na ktorom skončil domáci tím na 5. mieste. Ďalší slovenský účastník a aktuálny majster SlovenskaŠK 1. FBC Trenčín, skončil o priečku vyššie. 
Úspechy.
Slovenská extraliga mužov:
Válek

Válek môže byť:
FaBK ATU Košice

FaBK ATU Košice (celý názov: "Florbalový a bedmintonový klub Akademik Technická univerzita Košice") je slovenský florbalový klub z Košíc. Vznikol v roku 2000. Je majster Slovenska z roku 2016 a niekoľkonásobný medailista najvyššej súťaže mužov. Od roku 2002 hrá nepretržite najvyššiu domácu súťaž, Slovenskú extraligu mužov. Okrem družstva seniorov má klub aj tímy juniorov, dorastencov, žiakov a prípravku. Klubové farby sú čierna a biela.
História.
Klub sa prvýkrát zúčastnil florbalového turnaja v roku 2000. V sezóne 2001/02 pôsobil v košickej Vysokoškolskej lige. O rok neskôr sa už zúčastnil najvyššej slovenskej florbalovej ligy, vtedy pod názvom "Victory Sport Extraliga". V rokoch 2002 až 2007 v nej zakaždým získal medailu.
Úspechy.
Slovenská extraliga mužov:
Slovenská extraliga juniorov:
Nasalis

Nasalis, po slovensky kahau, je rod z čeľade mačiakovité. Jeho jediným zástupcom je druh kahau nosatý (). 
Niektorí autori do tohto rodu zaraďujú aj to, čo sa inde klasifikuje ako rod Simias (čiže druh kahau mentavejský); nasledujúci text článku je len o druhu kahau nosatý.
Výskyt.
Žije výhradne v juhovýchodnej Ázii na ostrove Kalimantan. Obýva nížinaté oblasti dažďových pralesov, hlavne brehy riek, jazier a tiež morské pobrežie.
Opis.
Kahau nosatý je primát žijúci prevažne na stromoch. Je typický značným pohlavným dimorfizmom. Samec býva veľký až 75 cm, samica len 60 cm, samec váži až 24 kg, zatiaľ čo samica len 10 kg. Chvost samcov meria okolo 66 cm, u samíc len 56 cm. Hlavným rozlišovacím znakom je vzhľad ich nosov - zatiaľ čo samec má previsnutý nos tvaru uhorky, dlhý až 10 cm, samica má nos krátky, otočený hore. Na chrbte má srsť tehlovo červenú, končatiny má šedivé, spodok tela a chvost krémový, tvár máva sfarbenú do červena. Je nápadný svojím vystúpeným bruchom.
Potravinové nároky.
Celý svoj život trávi na mangrovníkoch, kde listy, púčiky, semená a plody určitých mangrovníkov sú jeho hlavnou potravou. Sú to v podstate vegetariánske opice a majú tomu aj prispôsobený žalúdok, dokážu stráviť rastlinnú celulózu.V žalúdku majú špecializované baktérie, ktoré potravu fermentujú a umožňujú tak jej trávenie. Preto môže kahau žrať výhonky a listy stromov, ktoré sú pre ostatné herbivory nepožívateľné.
Rozkladnou činnosťou tráviacich baktérií dochádza k tvorbe plynu, ktorý kahauovi pred výstupom z tela plní pružné brucho. Aby zmenšil množstvo vznikajúcich plynov, konzumuje väčšinou iba vybrané nezrelé nesladké plody a určité listy. Jeho strava je kaloricky nevýdatná, spotrebuje jej veľké množstvo. Je to prísny potravinový špecialista, ktorý nemôže žiť v oblasti s iným druhom potravy. Jeho potravinové zameranie spôsobilo, že kahau si s ostatnými primátmi nekonkuruje.
Borová hora

Borová hora je kopec v mestskej časti Zvolena Podborová. Ide o travertínovú masu na ľavom brehu rieky Hron. Na vrchu kopca sa nachádza minerálne, termálne a mierne rádioaktívne jazierko, ktoré v zime nezamŕza. Jeho činnosťou podľa výskumov vznikol aj samotný kopec. Pod kopcom sa nachádza neveľká jaskyňa, preskúmaná v 90. rokoch, dnes je prístup do jaskyne od železnice takmer nemožný.
Historia.
Na Borovej hore sa našlo niekoľko archeologických nálezov, ktoré svedčia o tom, že miesto bolo využívané nie len ako kúpele, vďaka minerálnemu jazierku, ale pravdepodobne aj ako kultové miesto. Našla sa tu keramika badenskej a pilinskej kultúry, hlavne džbány, žiarový hrob a niekoľko kostí. Priamo v jazierku sa našli bronzové šperky a zvitok zlatého drôtu.
Blízka minulosť.
Na Borovej hore boli vybudované mestské kúpele, ktoré sa v polovici 20. storočia prebudovali podľa projektu Ing. arch. Gustáva Stadtruckera. Toto zariadenie slúžilo počas 2. sv. vojny ako poľná nemocnica. Po 2. svetovej vojne tu bolo umiestnené oddelenie tuberkulózy a respiračných chorôb, ktoré patrilo pod vtedajší ÚNZ Zvolen (Ústav Národného Zdravia), dnešnú Zvolenskú nemocnicu. V roku 1999 bolo zatvorené a pľúcne oddelenie bolo presunuté do nemocnice, neskôr bol objekt nemocnici odobratý.
Prítomnosť.
V roku 2011 bol areál sanatória na Borovej hore vyčistený a sprístupnený pre verejnosť ako rekreačná oblasť a park. Sanatórium na kopci je stále v chátrajúcom stave a patrí Banskobystrickému samosprávnemu kraju.
V júni 2018 primátorka Lenka Balkovičová a župan Ján Lunter podpísali zmluvu, ktorou vymenili mestské pozemky pod budovami, ktoré zriaďuje BBSK za pustnúci areál na Borovej hore. Cieľ mesta je získať investora pre domov sociálnych služieb ale aj iné využitie.
Spojené kráľovstvo Veľkej Británie a Írska

Spojené kráľovstvo Veľkej Británie a Írska () bolo založené 1. januára 1801 v súlade s podmienkami Dohody o únií z roku 1800, ktorými boli zjednotené samostatné kráľovstvá Veľkej Británie a Írska. V roku 1922 dvadsať šesť z tridsiatich dvoch oblastí Írska vystúpilo z únie a založilo Írsky slobodný štát (neskôr Írska republika) a tak je v roku 1927 v britskom parlamente schválený názov "Spojené kráľovstvo Veľkej Británie a Severného Írska".
Jeho obdobie začína keď novovytvorené Spojené kráľovstvo začalo porážať Francúzsko v napoleónskych vojnách v roku 1814. Ako priamy dôsledok toho, britské impérium sa stalo predovšetkým svetovou veľmocou pre budúce storočia. Vo Veľkej Británii a na severo-východe Írska začala industrializácia rýchlo, zatiaľ čo v zvyšku Írska nie čo sa prejavilo na prehĺbení hospodárskych a sociálnych rozdielov medzi nimi. Devastujúci hladomor a obnovenie vládnej nečinnosti v polovici 19. storočia, viedlo k demografického kolapsu vo väčšine Írska, a zvýšenému volaniu po írskej pozemkovej reformy a preneseniu výkonnej moci. Počas a po prvej svetovej vojne došlo k vzostupu írskeho nacionalizmu a fyzickej sily republikanizmu čo nakoniec vyvrcholilo do Írskej vojny za nezávislosť, a v roku 1922 sa časť Írska oddelila a vytvorila Írsky slobodný štát zatiaľ čo severo-východ sa rozhodo zostať súčasťou Spojeného kráľovstva ako Severné Írsko.
Tatran Střešovice

Tatran Střešovice je český florbalový klub z pražského katastrálneho územia Střešovice. Vznikol v roku 1992. Je 17-násobný majster Česka a 5-násobný víťaz Českého pohára v kategórii mužov, čo z neho robí najúspešnejší český florbalový klub. So základňou 500 aktívnych členov, z ktorého tvoria 440 hráči, patrí medzi najväčšie české florbalové kluby. Momentálne (2023) hrá najvyššiu domácu súťaž, Superligu Florbalu mužov, a tiež Českú florbalovú extraligu žien. Klub tvoria okrem seniorského "A" družstva mužov tieto tímy:
Úspechy.
Fortuna Extraliga:
Český pohár (konal sa od roku 20012010):
Česká florbalová extraliga žien:
Český pohár (konal sa od roku 20042010):
Európske súťaže.
Euroflorbalový pohár:
Pohár majstrov:
Jake Bugg

Jake Bugg (* 28. február 1994, Nottingham) je britský spevák a skladateľ. Prvý singel vydal v roku 2012. Jeho hudbu výrazne ovplyvňujú Oasis, The Beatles a Bob Dylan.
Životopis.
Vyrastal v Nottinghame v časti Clifton. Ako 12-ročný sa začal učiť hrať na gitaru. Ako 17-ročného ho stanica BBC vybrala na uvítací stage v Glastonbury v roku 2011 a vďaka tomu dostal kontrakt od Mercury Records. Jeho piesne zaznamenali aj komerčný úspech (pieseň "Country Song" bola vybratá do reklamy), single sa však v rebríčkoch vysoko nedostali. 
22. mája 2010 vystupoval v šou Later... with Jools Holland. 1. októbra vystupoval v rádiu BBC 6 v programe Live at Maida Vale. Jeho debutový album vyšiel 15. októbra 2012 a po prvom týždni v rebríčku dosiahol prvé miesto.
Po vydaní albumu bol v USA na turné spolu s Noelom Gallagherom a jeho skupinou Noel Gallagher’s High Flying Birds. 
V súčasnosti má naplánované európske turné, v ktorom navštívi napríklad Berlín, či Viedeň. 
Kapela.
Jake Bugg – Gitara &amp; spev 
Tom Robertson – Basová gitara 
Jack Atherton – Bicie
Rival Sons

Rival Sons je americká hard rocková a blues rocková skupina, založená roku 2008 v Long Beach. Skupinu tvoria spevák Jay Buchanan, gitarista Scott Holiday, basgitarista Robin Everhart a bubeník Mike Miley. 
Debutový album s názvom "Before the Fire" vydali vo vlastnom náklade. Druhý album s názvom "Pressure &amp; Time" z roku 2011 vydalo vydavateľstvo Earache Records. Autorom obalu albumu je Storm Thorgerson. Zatiaľ posledný album s názvom "Head Down" vyšiel v roku 2012. Skupina hrá vlastné koncerty, predskakuje však aj skupinám ako Judas Priest, Guns N' Roses či AC/DC. V roku 2014 skupina vydala svoj štvrtý štúdiový album "Great Western Valkyrie".
Gálla

Gálla alebo Gáli je mesto na Srí Lanke, ktoré sa nachádza približne 120 km od Kolomba. Leží v rovnomennom okrese v Južnej provincii, ktorá bola v roku 2004 zasiahnutá vlnou tsunami v dôsledku zemetrasenia v Indickom oceáne. 
Mesto založili v 16. storočí Portugalčania. Rozmach mesta nastal v 18. storočí. Je dobrým príkladom európskeho opevneného mesta v Južnej a Juhovýchodnej Ázii. V roku 1988 bolo mesto spolu so svojim opevnením zapísané na zoznam svetového dedičstva UNESCO.
Na Hje-sok

Na Hje-sok alebo Hje-sok Nová (, ; * 18. apríl 1896 – † 10. december 1948) bola kórejská umelkyňa, maliarka, sochárka, nezávislá aktivistka, kaligrafka, spisovateľka a novinárka. Bola prvou kórejskou prozápadnou umelkyňou a liberálnou aktivistkou.
Oudong

Oudong (po kórejsky:어우동/於宇同, 於宇同) a Ouludong (어을우동/於乙宇同) (* 1430 - † 18. október 1480) bola kórejská tanečníčka, umelkyňa, maliarka, kaligrafka a spisovateľka. Pochádzala z urodzenej rodiny Pak. Po zániku dynastie Čoson v roku 1910, sa pre svoje nadčasové ľudské hodnoty, stala populárnou osobnosťou kórejskej kultúry.
Pak Čong-hi

Pak Čong-hi (hangul: 박정희, Hanča: 朴正熙, anglický prepis: Park Chung Hee;* 14. november 1917, Kumi, Kórea† 26. október 1979, Soul, Kórejská republika) bol kórejský generál a politik. V rokoch 1962 až 1979 prezident Kórejskej republiky. Na čelo krajiny sa de facto dostal po vojenskom puči v roku 1961. Na post prezidenta oficiálne nastúpil po prezidentských voľbách, konaných 17. decembra 1963. 
Pak sa pričinil o industrializáciu a rýchly hospodársky rast Južnej Kórey vďaka na export orientovaným reformám. Jeho 16-ročná, diskutabilne hodnotená vláda, sa skončila 26. októbra 1979, keď bol zavraždený pri vojenskom puči.
Zoznam viceprezidentov Kórejskej republiky

Toto je zoznam viceprezidentov Kórejskej republiky (대한민국의 부통령):
Čon Tu-hwan

Čon Tu-hwan (; * 18. január 1931, Hapčchon, Kórea - † 23. november 2021, Soul) bol juhokórejský generál vo výslužbe, formálny vládca a prezident Kórejskej republiky v rokoch 1979 až 1988, keď od decembra 1979 do septembra 1980 po vojenskom prevrate vládol prakticky ako diktátor. Neskôr v rokoch 1980 bol zvolený za prezidenta s prísľubom, že v roku 1987 odovzdá moc demokraticky zvolenému zástupcovi. Brutálnym spôsobom potláčal protesty študentov (napr. masaker v Kwangdžu). Neskôr navrhol za svojho zástupcu No Tchä-ua. Keď opäť prepukli proti tomuto počínaniu veľké protesty, Tchä-u No prisľúbil rozsiahly program demokratizácie a sám bol zvolený v demokratických voľbách.
Čon si ešte určitý čas udržiaval politický vplyv, ale pozvoľna v juhokórejskej spoločnosti padalo tabu zločinov jeho diktatúry, najmä tých z roku 1979. V roku 1996 bol nakoniec postavený pred súd a odsúdený na trest smrti, predovšetkým za masaker v Kwangdžu. Dostal však milosť od prezidenta Kim Jong-sama.
I Sung-man

I Sung-man (po kórejsky: "I Sung-man" – 이승만/李承晩|; * 18. apríl 1875, Haeju, Južná Kórea – † 19. júl 1965, Honolulu, Havaj, USA), prezývaný Unam (우남/雩南), bol kórejský aktivista a politik. 
Bol prvým, druhým a tretím prezidentom Kórejskej republiky; v období od 1948 do 1960. Bol aj prvým a druhým prezidentom dočasnej vlády Kórejskej republiky v rokoch 1919 a 1925.
Mostáreň Brezno

Mostáreň Brezno bola strojárska spoločnosť v Brezne. Konkurz na majetok spoločnosti bol vyhlásený k 2. októbru 2001 a ukončený k 17. aprílu 2007. Predmetom činnosti Mostárne Brezno bol výskum, vývoj, výroba, montáž a odbyt žeriavov a dopravných zariadení na prepravu materiálov, strojov na výstavbu a obnovu železničných zvrškov, strojárskych komponentov a zariadení, oceľových konštrukcií mostov a výrobných hál, plynových kotlov pre rodinné domy, zariadení na výrobu bioplynu, ako aj projektová činnosť, servisná a opravárenská činnosť a zahraničnoobchodná činnosť.
1. SC Vítkovice

1. SC TEMPISH Vítkovice je český florbalový klub z ostravskej mestskej časti Vítkovice. Vznikol v roku 1992. Je 7-násobný majster Česka v kategórii mužov, 7-násobných v kategórii žien a víťaz Pohára České pojišťovny. Momentálne (2023) hrá najvyššiu domácu súťaž, Livesport Superligu mužov, a tiež Českú florbalovú extraligu žien. Klub tvoria okrem seniorského "A" družstva mužov a žien tieto tímy:
Úspechy.
Superliga florbalu:
Český pohár (konal sa od roku 20012010):
Pohár České pojišťovny (od 2011):
Česká florbalová extraliga žien:
Európske súťaže.
Euroflorbalový pohár:
Námestie Franza Liszta

Námestie Franza Liszta je námestie v Bratislave v mestskej časti Staré Mesto.
Do 22. apríla 1992 malo názov Dimitrovovo námestie podľa Georgiho Dimitrova (1882 – 1949), bulharského komunistického vodcu. Následne získalo názov Predstaničné námestie. Súčasný názov získalo 1. augusta 2012, na počesť uhorského hudobného skladateľa Franza Liszta (1811 – 1886), ktorý v Bratislave koncertoval v paláci Leopolda De Pauliho.V blízkosti dnešného námestia bola v roku 1899 tiež Liszt Ferenc utca, dnešná Čajkovského ulica. Zmena mena bola odsúhlasená mestským zastupiteľstvom v júni 2012. Staromestskí poslanci zmenu odobrili v novembri 2011, uskutočnenie bolo plánované na marec 2012. Zmena mena sa oficiálne uskutočnila k 1. augustu 2012. Od 3. septembra 2012 do 13. decembra 2020 bola Dopravným podnikom Bratislava premenovaná aj zastávka MHD.
HBK Nitrianski rytieri Nitra

HBK Nitrianski Rytieri je slovenský hokejbalový klub z Nitry. Vznikol v roku 2010 a je 5-násobným majstrom Slovenska. Hrá najvyššiu domácu súťaž, Slovenskú extraligu mužov. Okrem seniorov fungujú v klube aj mládežnícke kategórie U11, U12, U14, U17 a U20, ktoré sa zúčastňujú extraligových turnajov alebo zápasov. 
V roku 2011 klub zorganizoval najväčší hokejbalový turnaj na Slovensku, ktorý sa koná pravidelne každý rok. Tím mužov na ňom skončil v kategórii mužov na 3. mieste.
Úspechy.
Slovenská extraliga:
Československý superpohár:
Európske súťaže.
Európsky pohár:
Okopy (sedlo)

Okopy () je názov trávnatého sedla v hlavnom hrebeni Lúčanskej Malej Fatry. Nachádza sa tu exponát dela, čoby pripomienka tuhých bojov počas SNP. 
Poloha.
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a jej časti Lúčanské Veterné hole. Nevýrazné sedlo oddeľuje južne situovaný Minčol () a severnejší Malý Minčol () a vedie ním medzinárodná turistická trasa E3 z Krížavy do Strečna, na ktorú sa tu pripája turistický chodník 2728 z Vrútok.
Územie patrí do Žilinského kraja a hrebeňom vedie hranica medzi okresom Žilina a Martin. Severozápadné svahy hrebeňa zasahujú na katastrálne územie obce Stráňavy, juhovýchodné patria do katastra mesta Martin. Severozápadnú časť odvodňuje Stráňavský potok, smerujúci do Váhu, voda z juhovýchodných svahov odteká potokom Javorina do rieky Turiec.
Prašivé

Prašivé () je horské sedlo v hlavnom hrebeni Lúčanskej Malej Fatry.
Poloha.
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a jej časti Lúčanské Veterné hole. Nevýrazné, lesom pokryté sedlo oddeľuje severne situovaný Minčol () a južne ležiacu Dlhú lúku (). Hrebeňom vedie medzinárodná turistická trasa E3 z Krížavy do Strečna, na ktorú sa tu pripája turistický chodník 8656 z Vrútok.
Územie patrí do Žilinského kraja a hrebeňom vedie hranica medzi okresom Žilina a Martin. Západné svahy hrebeňa zasahujú do katastrálneho územia obce Turie, východné patria do katastra mesta Martin. Západne sa zvažujúcu časť sedla odvodňuje Turiansky potok, smerujúci do Rajčanky, voda z východných svahov odteká potokom Javorina do rieky Turiec.
Žiar (1 028,6 m n. m.)

Žiar () je výrazný a z väčšej časti zalesnený vrch v Lúčanskej časti Malej Fatry. Nachádza sa západne od Martinských holí nad Medzihorskou dolinou, východne od obce Kunerad.
Geológia.
Pôvodne sa uvažovalo, že geologicky predstavuje súčasť antiklinály Kozla. V súčasnosti sa však od tohto názoru upúšťa a usudzuje sa o normálnom monoklinálnom uložení. Geologicky patrí tatriku a je tvorené hlavne stráňavským (zlepence, živcové droby, arkózy, podradne piesčité bridlice) a lúžňanským súvrstvím (kremence, arkózy). 
Fauna.
Zo zveri tu žije: medveď hnedý ("Ursus arctos"), jeleň obyčajný ("Cervus elaphus"), srnec lesný ("Capreolus capreolus"), diviak lesný ("Sus scrofa"), vlk dravý ("Canis lupus"), rys ostrovid ("Lynx lynx") a iné vzácne živočíchy.
ŠHBK Ružinov Bratislava

ŠHBK Ružinov Bratislava je slovenský hokejbalový klub z Bratislavy. Vznikol v roku 1984 pod názvom "Sibírska SBD II". V najvyššej česko-slovenskej súťaži sa prvýkrát predstavil v roku 1990. Je to 15-násobný majster Slovenska a raz aj Česko-Slovenska, čo z neho robí najúspešnejší hokejbalový klub na Slovensku. Hrá najvyššiu domácu súťaž, Slovenskú extraligu mužov, od začiatku jej založenia. Okrem seniorov funguje v klube aj juniorské družstvo do 19, do 16 a do 14 rokov, ktoré hrajú Extraligu juniorov v príslušných vekových kategóriách.
Prenikavý úspech sa klubu podaril v rokoch 1996, 1997, 2001 a 2002, kedy vyhral Európsky pohár klubov. Pridal k nim aj 5 strieborných umiestnení.
Úspechy.
Majstrovstvá SSR:
Slovenská hokejbalová extraliga mužov:
Majstrovstvá ČSFR:
Mahanuvara

Mahanuvara alebo Kandi alebo Kandy je mesto na Srí Lanke v rovnomennom okrese v Centrálnej provincii. 
Jeho začiatky siahajú do 14. storočia. Podľa budhistickej tradície je tu uložený Budhov zub, jedna z najcennejších budhistických relikvií. 
Celé mesto je pretkané sieťou budhistických chrámov a od roku 1988 je zapísané na zozname svetového dedičstva UNESCO.
LG Bratislava

LG Bratislava je slovenský hokejbalový klub z Bratislavy. Označenie LG znamená skratku dvoch bratislavských ulícLadislava Dédera a Guothovej. Klub vznikol v roku 1981 pod názvom "L. Guerera Bratislava" a súťažne začal hrať v roku 1982, kedy vznikla prvá oficiálna hokejbalová súťaž. Patrí medzi najstaršie slovenské hokejbalové kluby. Je to 8-násobný majster Slovenska a víťaz 6 ročníkov 1. Bratislavskej ligy, čo z neho robí po ŠHBK Ružinov Bratislava druhý najúspešnejší hokejbalový klub Slovenska. Okrem toho je niekoľkonásobný víťaz prestížnych turnajov, ako sú Mamut Cup, Pohár Večerníka či Pohár SNP. Hrá najvyššiu domácu súťaž, Slovenskú extraligu mužov. 
Okrem seniorov a juniorského družstvo do 19, ktoré hrá Extraligu juniorov do 19 rokov, funguje v klube aj ženský tím, ktorý je 2-násobným majstrom Slovenska.
Prenikavý úspech sa klubu podaril v roku 2000, kedy vyhral Európsky pohár klubov. Pridal k nim aj 3 strieborné umiestnenia.
Úspechy.
Majstrovstvá SSR:
Slovenská hokejbalová extraliga mužov:
Československý superpohár:
1. Bratislavská liga:
Majstrovstvá Slovenska:
Európske súťaže.
Európsky pohár:
Čchangdokkung

Čchangdokkung (kórejsky 창덕궁, čínsky 昌德宮; doslova "Palác prosperujúcej cnosti") alebo Palác Čchangdok alebo Východný palác je jeden z piatich veľkých kráľovských palácov v juhokórejskom hlavnom meste Soul. Názov "Východný palác" vyplýva z jeho polohy na východ od Kjongbokkungu (Paláca žiarivého šťastia). Bol obľúbeným palácom mnohých kráľov éry Čoson (kráľovská dynastia I), posledný kórejský panovník (s titulom cisár) Sudžong tu žil až do svojej smrti v roku 1926.
Palácový okrsok, založený na začiatku 15. storočia, sa rozkladá na ploche 45 hektárov a okrem 13 vlastných zachovalých palácových budov zahŕňa i slávnu Tajnú záhradu Piwon s 28 pavilónmi. Na rozdiel od Kjongbokkungu, ktorý stojí na rovine a pôsobí trochu geometricky stroho, je celý komplex Čchangdoku vystavaný tak, aby bol harmonicky zladený s prírodným kopcovitým reliéfom. Jeho stavby navyše úspešne zahŕňajú prvky starej kórejskej architektúry.
V roku 1997 bol palácový komplex Čchangdokkung zapísaný na zoznam svetového dedičstva UNESCO.
Kilʼa Róhtás

Kilʼa Róhtás je pevnosť v Pakistane. Je veľmi rozsiahla a jej začiatky siahajú do 16. storočia. Do dnešných dní sa zachovala vo veľmi dobrom stave a je jednou z hlavných pamiatok Pakistanu. 
V roku 1997 bola pevnosť zapísaná na zoznam svetového dedičstva UNESCO.
Vojtěch Lindaur

Vojtěch Lindaur (pseudonym "Hugo Kočár"; * 12. september 1957, Plzeň† 8. január 2018, Praha) bol český hudobný publicista, dramaturg, prekladateľ, učiteľ a moderátor Radia Beat.
Život.
Detstvo prežil v Mělníku, kde vyštudoval v roku 1976 gymnázium, potom pokračoval štúdiom rozhlasovej žurnalistiky na Fakulte žurnalistiky Karlovej univerzity v Prahe, ktorú absolvoval roku 1981 (potom bola zrušená, v roku 1990 na ňu nadviazala znovuzaložená "Fakulta sociálnych vied"). V 80. rokoch bol šéfom Kultúrneho domu Opatov v Prahe 4 a pracoval súčasne ako dramaturg. V ďalších rokoch do nežnej revolúcie písal články pre niekoľko periodik vrátane "Melodie" a "Hudební vědy", paralelne bol zamestnaný v časopise "Gramorevue" a pod pseudonymom prispieval aj do samizdatov "Revolver Revue" a "Druhá strana".
Produkoval niekoľko albumov skupín, oi. "Dobu ledovú" Precedensu (Panton, 1987) alebo EP Dybbuku a Psích vojakov. Ako scenárista a recenzent sa podieľal na dokumentárnom cykle "Bigbít" (Česká televize, 1995–97) a spolupracoval na tvorbe "Encyklopedie jazzu a moderní populární hudby" a zborníku "Excentrici v přízemí" (Panton, 1989).
V rokoch 1990 až 2002 a znova v období 2005 až 2006 pracoval v hudobnom periodiku "Rock &amp; Pop", najprv na pozícii zástupcu šéfredaktora, od roku 1993 ako šéfredaktor. V medzidobí 2002 až 2005 prispieval do "Mladého světa". Svoje články publikoval v niekoľkých časopisoch a denníkoch vrátane "MF DNES, Lidových novin, Reflexu" ai. Moderoval dva vlastné programy "Beatová klenotnice" a "Svěženky a machři" na Radiu Beat. Od roku 2003 bol učiteľom hudobnej publicistiky na Vyšší odborné škole publicistiky v Prahe.
Od 1. januára do 31. decembra 1992 bol členom českej Rady pre rozhlasové a televízne vysielanie.
Pandareós

Pandareós alebo Pandareos (starogr. Πανδάρεως – "Pandareós", ) je v gréckej mytológii syn veštca Meropa, bol efezský alebo milétsky kráľ.
Pandareov príbeh sa v antických písomných prameňoch vyskytuje v rôznych obmenách, útržkovito a často si aj jednotlivé príbehy navzájom protirečia. Najstaršia zmienka o ňom je od Homéra, ktorý píše, že jeho troch dcér sa po jeho smrti ujali bohyne Aténa, Héra a Afrodita. 
Do mýtov však vstúpil v najznámejšej verzii jeho príbehu ako Tantalov priateľ. Tento príbeh uvádza, že na Kréte chytil zlatého psa, ktorý bol strážcom kozy Almathey, čo kedysi svojim mliekom dojčila najvyššieho boha Dia a odviedol ho do svojho paláca. Neskôr Pandarea ale trápilo svedomie, že týmto činom urazil bohov a aby sa vyhol trestu odviedol psa k lýdskemu kráľovi Tantalovi. Netrvalo dlho a Zeus poslal boha Herma k Tantalovi, aby mu psa vydal. Tantalos sa ale zaprisahal, že ho nemá a tým na seba privolal Diov hnev. Pandareós sa však trestu tiež nevyhol. Zeus ho aj s jeho manželkou Harmotoou premenil na kameň. 
Podľa inej verzie Pandareos s manželkou pred Diovým trestom ušli do Atén a neskôr na Sicíliu, kde zahynuli.
ŠKB Martin

ŠKB Martin je popredný slovenský hokejbalový klub z Martina. Klub vznikol v roku 1986 pod názvom "BOTAFOGO Martin". Je niekoľkonásobný medailista z najvyššej slovenskej súťaže, pričom najväčší úspech dosiahol v roku 2016, keď získal titul majstra Slovenska. Okrem toho je niekoľkonásobný víťaz prestížnych turnajov, ako sú Pohár SNP, Izoglobal Cup či Pohár primátora. Hrával najvyššiu domácu súťaž, Slovenskú extraligu mužov. Okrem družtva seniorov má aj juniorského družstvo do 19, ktoré hrá Extraligu juniorov do 19 rokov. V roku 2019 ŠKB Martin skončil v Slovenskej hokejbalovej extralige mužov
História.
Klub až do roku 1991 súťažil v okresnej súťaži. Potom sa prihlásil do 2. Slovenskej hokejbalovej ligy (vznikla v roku 1990), z ktorej o 2 roky neskôr postúpil do najvyššej slovenskej súťaže. V nej hrá nepretržite od sezóny 1993/94. V sezóne 1995/96 získal klub prvú medailubronzovú, vďaka ktorej sa prebojoval aj na prvý ročník Európskeho pohára. Skončil na ňom na 4. mieste. Pred sezónou 2018/19 sa klub spojil s klubom HBK Diaková (Diaková je obec v okrese Martin).
Prenikavý úspech sa klubu podaril v rokoch 2003 a 2006, kedy vyhral Európsky pohár klubov. Pridal k nemu aj 3 strieborné umiestnenia. V rokoch 2005 a 2007 túto európsku súťaž aj organizoval; skončil na nich na 4., resp 3. mieste.
Úspechy.
Slovenská hokejbalová extraliga mužov:
Európske súťaže.
Európsky pohár:
Šalimarove záhrady

Šalimarove záhrady sú záhrady na území, ktoré v súčasnosti patrí Pakistanu. 
V 17. storočí ich dal vybudovať vládca Mughalskej ríše Šáhdžahán I. Sú veľmi rozsiahle a dodnes sú jednou z dôležitých pamiatok Pakistanu. 
V roku 1981 boli záhrady spolu s Láhaurskou pevnosťou zapísané na zoznam svetového dedičstva UNESCO.
Láhaurská pevnosť

Láhaurská pevnosť je citadela v Láhaure v pakistanskej provincii Pandžáb. 
Stavba má lichobežníkový pôdorys a rozkladá sa na ploche presahujúcej 20 hektárov. Začiatky stavby síce siahajú až do staroveku, jej súčasná podoba však pochádza z doby mughalského panovníka Akbara Veľkého (1542 – 1605). 
V roku 1981 bola pevnosť spolu so Šalimarovymi záhradami zapísaná na zoznam svetového dedičstva UNESCO.
The Walking Dead

The Walking Dead môže byť:
Thatta

Thatta je mesto v pakistanskej provincii Sindh. Jeho začiatky siahajú do stredoveku a istý čas bolo aj hlavným mestom celej provincie. V súčasnosti tu žije asi 37 000 obyvateľov (2010). 
V roku 1981 bola historická časť mesta zapísaná na zoznam svetového dedičstva UNESCO.
HBC ALPIQ Kladno

HBC ALPIQ Kladno je popredný český hokejbalový klub z Kladna. Klub vznikol v roku 1990 pod názvom "HBC Rangers Kladno". Je 6-násobný majster Česka a víťaz Českého pohára. Momentálne (2012) hrá najvyššiu domácu súťaž, FORD CREDIT Extraligu hokejbalu. Okrem "A" družstva seniorov má klub aj družstvo "B", ktoré hrá v 1. národnej hokejbalovej lige.
Velký úspech sa klubu podaril v roku 2008, kedy vyhral Európsky pohár klubov. Pridal k nim aj 2 bronzové umiestnenia. V roku 2004 túto európsku súťaž aj organizoval; a skončil na nej na 3. mieste.
Úspechy.
Majstrovstvá Česka/Extraliga:
Česká hokejbalová extraliga:
Český pohár:
Československý superpohár:
Európske súťaže.
Európsky pohár:
Mária Eliášová

Mária Eliášová (* 1. december 1958, Košice) je slovenská operná a operetná speváčka.
Vyštudovala spev na konzervatóriu v Košiciach a na Vysokej škole múzických umení u doc. M. Smutnej-Vlkovej. Od roku 1986 do roku 1990 pôsobila ako sólistka Komornej opery v Bratislave a od roku 1990 do roku 2001 ako sólistka na Novej scéne. Od roku 1998 pedagogicky pôsobí na Cirkevnom konzervatóriu v Bratislave. Medzi jej najvýznamnejšie roly patria Mária z muzikálu/rockovej opery "Evanjelium o Márii" (r. Jozef Bednárik), Rada v muzikáli "Cigáni idú do neba", Angele Didier v operete "Gróf z Luxemburgu" či Hana Glavariová z Lehárovej "Veselej vdovy". Vystupuje aj v hudobných predstaveniach Teatra Wüstenrot v Bratislave.
Ópiové vojny

Ópiové vojny je označenie vyvrcholenia obchodných a diplomatických sporov medzi Čínou pod vládou dynastie Čching a Britským impériom. Obdobie bolo rozdelené na Prvú ópiovú vojnu od 1839 do 1842 a Druhú ópiovú vojnu od 1856 do 1860.
Čínsky tovar (porcelán, hodváb či čaj) bol v Európe veľmi obľúbený. Čínska vláda však povolila obchodovanie iba v prístave Kanton.
Prvá ópiová vojna.
Zahraniční obchodníci začali v túžbe po čínskom tovare pašovať ópium. Čínska vláda sa snažila tento obchod zastaviť a v roku 1839 čínski úradníci na príkaz vysokého komisára Kantonu Lin Ce-süa zhabali z britských skladov až 20 000 debien s ópiom a spálili ich. Briti nemienili tolerovať konfiškáciu súkromného majetku. Na odvetu vyslali vojnové lode, ktoré ohrozovali Číňanov a obliehali prístav. Číňania odmietli zaplatiť odškodné, zakázali obchodovanie s Britmi a strieľali na britské jednotky. Takto sa začala prvá ópiová vojna medzi Číňanmi a Britmi (1839 – 1842)
Nankinská zmluva.
Prvá ópiová vojna bola jednostranná, pretože Briti mali prevahu, ostreľovali Kanton a dobyli od Číňanov Hongkong. Keď sa skončila, Briti prinútili Číňanov v Nankingu podpísať mierovú zmluvu, ktorá otvorila Británii čínske prístavy. Čína musela zaplatiť aj odškodné a odovzdať ostrov Hongkong do 99-ročnej nadvlády.
Druhá ópiová vojna.
V polovici 50. rokov 19. storočia vypukli v Číne nepokoje, ktoré zväčšia podnecovali Briti. Výsledkom bola Druhá ópiová vojna (1856 – 1860). Aj túto vojnu nakoniec vyhrali Briti a skončila sa Tiencinskou zmluvou.
Tiencinská zmluva.
Tiencinská zmluva bola podpísaná v roku 1858 prinútila Číňanov otvoriť ďalšie prístavy na obchodovanie s európskymi obchodníkmi.
Tchajpchinské povstanie.
V rokoch 1850 až 1864 prebiehalo Tchajpchinské povstanie. Ľudia žiadali spravodlivé rozdelenie pôdy. Dynastia Čching ju potlačila s pomocou zahraničných mocností, ktoré si želali aby dynastia Čching panovala ďalej a zachovala sa tak platnosť doterajších zmlúv.
Jiří Černý (hudobný kritik)

Mgr. Jiří Černý (* 25. február 1936, Praha† 17. august 2023, Praha) bol významný český hudobný kritik. Usporadúval kontaktné klubové programy na počúvanie (nazvané "Antidiskotéky" či "Rockování").
Život.
Do roku 1970.
Maturoval na stavebnej priemyslovke v roku 1955. Vyštudoval žurnalistiku a češtinu na Filozofickej fakulte Karlovej univerzite. V rokoch 19611965 pracoval s výnimkou vojenskej prezenčnej služby ako kultúrny redaktor týždenníka Mladý svět. Keď dostal z ideologických dôvodov výpoveď, živil sa ako publicista na voľnej nohe. Prispieval do hudobných časopisov "Melodie, (článok Louis Armstrong)" (19631983 a 19881990), "Hudba pro radost", "Repertoár malé scény", "Gramorevue", "Hudba je hudba" a "Kruh". V Česko-slovenskom rozhlase uvádzal a pripravoval programy, napr. fakticky prvú česko-slovenskú hitparádu "Dvanáct na houpačce" (19641969), ktorá bola v tom čase veľmi populárna, alebo rozhlasový program "Desky načerno" (1967).
Obdobie 1970 – 1989.
Na začiatku normalizácie po vpáde vojsk Varšavskej zmluvy bol donútený z Česko-slovenského rozhlasu odísť z politických dôvodov, potom prechodne pracoval ako korektor v tlačiarni Mír alebo v Ľudovej škole umenia v Prahe 2, kde napísal mnoho článkov o rockových a popových skupinách, ktoré neskôr ponúkal do rôznych časopisov. Počas prebiehajúcej normalizácie pravidelne usporadúval v mnohých mestách v Česko-Slovensku svoje Antidiskotéky, na ktorých často púšťal nahrávky zakázaných pesničkárov alebo pesničkárov, ktorí žili v emigrácii (Karel Kryl, Vlastimil Třešňák, Jaroslav Hutka). Spolupracoval aj s hudobným vydavateľstvom Supraphon na edícii zahraničných LP platní (Joni Mitchell – Blue, 1973, sleevenote na LP Peter, Paul &amp; Mary, 1979 ad.). Úzko spolupracoval s neskôr zakázanou "Sekci mladé hudby Svazu hudebníků".
Po roku 1989.
V novembri 1989 sa zúčastnil na zakladaní Občianskeho fóra a moderoval niektoré protestné demonštrácie. V rokoch 19901992 zastával miesto šéfredaktora a predsedu správnej rady hudobného časopisu "Rock &amp; Pop".
Uvádzal vlastné programy na rozhlasovej stanici Praha. Od apríla 2004 do februára 2007 písal články do Lidových novin. Písal stĺpčeky pre "Hospodářské noviny". Pravidelne usporadúval antidiskotéky, programy na počúvanie a na ČRo 2 uvádzal každú sobotu program "Klub osamělých srdcí seržanta Pepře", v ktorom sa vracial hlavne k staršej hudbe.
23. decembra 2011 uvádzal koncert Pocta Václavovi Havlovi v pražskej Lucerně.
V roku 2013 získal Cenu Ministerstva kultúry za prínos v oblasti hudby.
Oberwil Rebells

Oberwil Rebells je najúspešnejší švajčiarsky hokejbalový klub. Jeho sídlo je v Oberwil bei Zug a vznikol v roku 2000. Je 7-násobný majster Švajčiarska, 6-násobný víťaz Švajčiarskeho pohára a 2-násobný víťaz Európskeho pohára. Momentálne (2012) hrá najvyššiu domácu súťaž, NLA. Okrem prvého družstva seniorov má klub aj 2. a 3. družstvo seniorov, ženské družstvo (v sezóne 2012/13 nehralo ženskú národnú ligu), 3 juniorské a jedno žiacke družstvo.
Po vzniku v roku 2000 nastúpil klub v sezóne 2000/01 do 1. ligy (3. najvyššia švajčiarska súťaž), ktorú hneď vyhral a postúpil do NLB (2. najvyššia súťaž). Po 3. a následne 2. mieste v NLB ju v sezóne 2003/04 vyhral a postúpil do najvyššej ligyNLA. V prvej sezóne NLA skončil na 3. pozícii, no všetky ďalšie ročníky už zvíťazil. Rovnako rýchlym napredovaním postupoval aj 2. tím Oberwilu. V sezóne 2003/04, keď štartoval v súťaži prvýkrát, skončil v 2. lige na 2. priečke a postúpil do 1. ligy. V sezóne 2005/06 vyhral 1. ligu a postúpil do NLB. NLB v sezóne 2010/11 dokonca vyhral.
Prenikavý úspech sa klubu podaril v rokoch 2011 a 2012, keď vyhral Európsky pohár klubov, čím prerušil hegemóniu slovenských a českých hokejbalových tímov. V roku 2012 viedol 1. družstvo mužov slovenský tréner Tibor Kapánek.
Úspechy.
NLA:
Švajčiarsky pohár:
Európske súťaže.
Európsky pohár:
Fatéhpur Síkrí

Fatéhpur Síkrí je malé mesto v indickom štáte Uttarpradéš. 
Vystaval ho vtedajší panovník Mughalskej ríše Akbar Veľký ako svoje plánované budúce hlavné mesto. Miestne architektonické pamiatky sú dnes unikátnou ukážkou mughalskej architektúry. 
V roku 1986 bolo mesto zapísané na zoznam svetového dedičstva UNESCO.
Čólske chrámy

Čólske chrámy je spoločné označenie troch chrámov v indickom štáte Tamilnádu. 
Boli postavené za vlády dynastie Chola, ktorá vládla v južnej Indii a priľahlých ostrovoch približne od konca 9. storočia do 13. storočia. Sú bohato vyzdobené z vonkajšej strany i v interiéri. 
V roku 1987 boli chrámy zapísané na zoznam svetového dedičstva UNESCO.
Čampánér-Pávágadh

Čampánér-Pávágadh je archeologická lokalita v Indii. Nachádza sa tu rad pamiatok najmä zo 16. storočia. Lokalita sa nachádza na kopci, ktorý chránia viaceré pevnosti s bastiónmi. Je tu aj nálezisko z doby medenej. V minulosti sa tu nachádzalo staré hindské hlavné mesto a hlavné mesto Gudžarátu v 16. storočí. 
Rozloha oblasti je .
Od roku 2004 je zapísaná na zozname svetového dedičstva UNESCO.
Klinovka žltonohá

Klinovka žltonohá ("Gomphus flavipes") je druh vážky z podradu šidlá.
Rozšírenie.
Je to eurosibírsky druh. Na území Slovenska sa vyskytuje zriedkavo, hlavne na juhu územia pri veľkých riekach. Na území Česka sa vyskytuje zriedkavo miestami, častejšie býva na Morave. Na území Slovenska aj Česka je chránená zákonom.
Opis.
Jej telo je výrazne žlto sfarbené s čiernymi úzkymi pruhmi na hrudi. Oči sa na temene nedotýkajú (poznávací znak klinoviek). Krídla sú číre. Nohy majú prevládajúcu žltú farbu s pozdĺžnymi čiernymi pruhmi a čiernymi chodidlami. Zvrchu je zadoček čierny s pozdĺžnym žltým pruhom uprostred. Zadoček je u samčekov na posledných článkoch rozšírený.
Spôsob života.
Nymfy (larvy) sa liahnu z vajíčka po niekoľkých týždňoch. Vajíčko niekedy môže aj prezimovať, väčšinou ale prezimuje nymfa. Nymfy žijú v prúdiacej vode (reobiont) na bahnitých/piesočnatých dnách čistých veľkých vodných tokov. Tu sa živia malým vodným hmyzom. Nymfa sa vyvíja 2 až 4 roky. Dospelé jedince sa liahnu od mája do júla. Lietajú až do konca septembra. 
Dospelé klinovky sa väčšinou zdržujú v blízkosti vodných tokov. Samičky nemajú kladielko, preto znáša vajíčka počas letu nad vodnou hladinou. Vajíčka sú potom nesené prúdom ďalej a neskôr sa uchytia na dne.
Ochrana.
Je zákonom chránená, spoločenská hodnota je 300 € (Vyhláška MŽP č. 170/2021).
Klinovka žltonohá je druh európskeho významu.
Majstrovstvá Európy v inline skater hockey mužov 2012

Majstrovstvá Európy v inline skater hockey mužov 2012 boli 16. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 19.21. októbra 2012 v meste Givisiez, vo Švajčiarsku, za účasti 7 tímov. Titul získali piatykrát vo svojej histórii domáci Švajčiari. Obhajcovia titulu z Nemecka skončili na 4. mieste.
Finálový zápas sa hrá na 3 tretiny po 15 minút, všetky ostatné zápasy sa hrajú s 2 polčasmi po 20 minút. Zápasy naživo vysielala televízna spoločnosť SPTSTV z Dánska.
Luke Howard

Luke Howard (* 28. november 1772 – † 21. marec 1864) bol britský chemik, lekárnik a amatérsky meteorológ. V roku 1821 sa stal členom Kráľovskej spoločnosti. Známym sa stal svojou klasifikáciou oblakov publikovanou v 1802.
Jiří Černý

Jiří Černý môže byť:
Rudolf Křesťan

Rudolf Křesťan (* 14. marec 1943, Praha) je český redaktor a spisovateľ známy svojimi fejtónmi.
Život.
Mladosť prežil v obci Stará Role (dnes súčasť Karlových Varov), vo svojich prácach na toto miesto často spomína. Navštevoval gymnázium v Karlových Varoch. Po zložení maturitnej skúšky sa prihlásil na štúdium na "Inštitúte osvety a novinárstva" Karlovej univerzity v Prahe. Po úspešnom ukončení školy pôsobil v rokoch 1964 až 1992 ako redaktor časopisu "Mladý svět", potom bol desať rokov zamestnaný v časopise "Týdeník Televize". Podieľal sa na tvorbe televízneho programu "Nedělní ráno". V súčasnosti je na voľnej nohe a spolupracuje napr. s Českým rozhlasom.
Jeho manželkou je akademická maliarka Magdalena Křesťanová, ktorej kresby možno nájsť v deviatich Křesťanových zbierkach fejtónov.
Externé odkazy.
Slovník české literatury po roce 1945 - Rudolf Křesťan
Poloma (921 m n. m.)

Poloma () je zalesnený vrch v Lúčanskej časti Malej Fatry. Nachádza sa nad Medzihorskou dolinou, v západnej časti masívu Kozla, východne od obce Poluvsie.
Bebe (umelkyňa)

Bebe, rodným menom María Nieves Rebolledo Vila, (* 9. máj 1978, Valencia de Alcántara Španielsko) je španielska speváčka, hudobná skladateľka, koncertná umelkyňa a herečka. V roku 2005 dosiahla hlavnú cenu „Latin Grammy Awards“. Pochádza z rodiny folklórnych tanečníkov. Rodičia boli členmi extremadúrskeho folklórneho súboru Surberina. Od roku 1996 študovala dramatické umenie.
Jej prelomový album vyšiel pod názvom „Pafuera Telarañas“. Dosiahla ním medzinárodnú popularitu potom ako vyhrala cenu „Best New Artist Award“ v roku 2005 v rámci „Latin Grammy Awards“. Celkovo bola na Latin Awards nominovaná päťkrát. Prvý singel z albumu „Malo“ dosiahol svetovú popularitu. Ďalšou úspešnou skladbou z tohto albumu je „Siempre me quedará“. V marci 2010 porodila svoju prvú dcéru menom Candela.
Mangabej

Mangabej je slovenský názov rodov Cercocebus a Lophocebus.
Chhatrapati Shivaji Terminus

Chhatrapati Shivaji Terminus (dosl. "Konečná stanica čhatrapatiho Šivádžího"), do roku 1996 Victoria Terminus, je železničná stanica v indickom metropolitnom meste Bombaj. 
Bola postavená v roku 1888 v štýle viktoriánskej gotiky a dnes patrí k hlavným pamiatkam celého mesta.
Pôvodne sa stanica menovala Victoria Terminus k pocte britskej kráľovnej a indickej cisárovnej Viktórie. V roku 1996 bola premenovaná po maráthskom bojovníkovi a vládcovi čhatrapatim Šivádžím.
V roku 2004 bola stanica zapísaná na zoznam svetového dedičstva UNESCO.
Národný park Garamba

Národný park Garamba je národný park v Konžskej demokratickej republike. Bol založený v roku 1938 a v súčasnosti patrí k najstarším národným parkom v celom Kongu. Je domovom jedných z posledných voľne žijúcich nosorožcov tuponosých, ktorí sú však ohrozovaní pytliactvom.
V roku 1980 bol park zapísaný na zoznam svetového dedičstva UNESCO, od roku 1984 (s prestávkou v rokoch 1992 – 1996) je i na zozname svetového dedičstva v ohrození.
Prírodná rezervácia Okapi

Prírodná rezervácia Okapi je prírodná rezervácia v Konžskej demokratickej republike s rozlohou neďaleko hraníc s Ugandou a Sudánom. Je domovinou okapie. 
Chránené územie vzniklo v roku 1992. V roku 1996 bola rezervácia zapísaná na zoznam svetového dedičstva UNESCO, od roku 1997 je i na zozname svetového dedičstva v ohrození. Je totiž devastovaná a vážne ohrozená následkom vojnových konfliktov.
Národný park Salonga

Salonga je národný park v Konžskej demokratickej republike v povodí rieky Kongo. Táto najväčšia rezervácia dažďových lesov v Afrike je domovinou šimpanzov bonobo a početných endemických druhov.
V roku 1996 bol park zapísaný na zoznam svetového dedičstva UNESCO, od roku 1999 je aj na zozname svetového dedičstva v ohrození z dôvodu ohrozenia následkom vojnových konfliktov.
Bane na liadok Humberstone a Santa Laura

Bane na liadok Humberstone a Santa Laura sú bane na severe Čile. V tejto oblasti je až 200 drobných liadkových baní, ktoré boli v prevádzke od konca 19. storočia. Liadok tu ťažilo množstvo baníkov z Čile, Peru a Bolívie. 
Od roku 2005 sú bane zapísané na zozname svetového dedičstva UNESCO a súčasne aj na zozname svetového dedičstva v ohrození (pre podnietenie pamiatkovej ochrany).
Občiansky preukaz (Slovensko)

Občiansky preukaz je verejná listina, ktorou občan Slovenskej republiky preukazuje svoju totožnosť, štátne občianstvo a ďalšie údaje v ňom uvedené.
Forma.
V období pred Nežnou revolúciou a niekoľko rokov po nej mal podobu malej knižky s dostatkom voľného miesta na rôzne prípadné záznamy. Od zrušenia týchto "knižiek" mal podobu papierovej kartičky (rozmermi väčšej ako platobná karta) zaliatej do fólie s fotografiou a základnými údajmi. Dňom 1. júla 2008 začali pracoviská polície vydávať občianske preukazy nového vzoru vo veľkosti platobnej karty; takisto s fotkou a základnými údajmi.
Právna úprava.
Občianske preukazy sú legislatívne upravené v zákone č. 224/2006 Z.z. o občianskych preukazoch a o zmene a doplnení niektorých zákonov. Podľa tohto zákona platí predovšetkým:
Ďalej zákon uvádza okrem iného, že občiansky preukaz:
Občianske preukazy s čipom.
Podľa informácií z februára 2013 sa do konca roka 2013 mali začať vydávať občianske preukazy so zabudovaným čipom. Pôvodný termín ich zavedenia bol december 2012, ale nutné testy a „elektronické služby s tým súvisiace“ neboli uskutočnené v potrebných termínoch. Čipy by mali obsahovať informácie o vlastníkovi OP „vrátane jeho krvnej skupiny, dosiahnutého vzdelania, ale aj elektronického podpisu. Po zmene trvalého bydliska či priezviska by stačilo nové údaje nahlásiť alebo zmeniť cez internet“. Elektronické preukazy sa začali vydávať od 2. decembra 2013. Podľa správ z 6. decembra o ich vydanie požiadalo vyše 10 000 ľudí a 500 preukazov bolo už vydaných. Približne tretina ľudí využila možnosť k občianskemu preukazu pridať overený podpis.
Od 1. decembra 2022 sa vydáva biometrický občiansky preukaz s NFC čipom v novom formáte.
Predná Poľana

Predná Poľana () je vrch v pohorí Poľana. Leží približne severne od mesta Detva. Je súčasťou NPR Zadná Poľana, patriacej do Chránenej krajinnej oblasti Poľana.
Poloha.
Nachádza sa v strednej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Detva a v katastrálnom území mesta Hriňová. Najbližšími sídlami sú severozápadne situovaná osada Kyslinky, patriaca k obci Hrochoť, juhozápadne ležiaca Hriňová a južne položená Detva. 
Opis.
Predná Poľana je dvojvrcholový masív v tesnom susedstve dominantnej Poľany, oddelenej sedlom Priehybina. Leží v južnej časti hrebeňa kaldery bývalého stratovulkánu. Masív má tvar hrebeňa a prebieha západo-východným smerom. Na juhovýchodných svahoch vrchu sa vo výške nachádza lyžiarske stredisko a Horský hotel Poľana, ku ktorému vedie cesta z Hriňovej. Západným smerom susedí Drábovka (), južným Vrchdetva (), východným Poľana () a severným vrch Šafraníčka (). Oblasť patrí do povodia Hrona, resp. jeho čiastkového povodia rieky Slatina. Severné svahy masívu odvodňujú prítoky Hučavy, juhovýchodné Bystrý a juhozápadné Detviansky potok. 
Výhľady.
Vrcholová časť Prednej Poľany je pokrytá riedkym lesným porastom, ktorý tak umožňuje obmedzený výhľad. Z vhodných miest je možné vidieť najmä okolité vrchy a hrebeň pohoria. Pri vhodných podmienkach je možné pozorovať aj Štiavnické, Kremnické a Starohorské vrchy, Veľká Fatra a Nízke Tatry. Severným smerom sú ponad nízkotatranský hrebeň pozorovateľné aj končiare Vysokých Tatier, južným vidieť mnohé horstvá v Maďarsku.
Prístup.
Rudná magistrála z Detvy na Poľanu vrchol Prednej Poľany traverzuje juhovýchodným úpätím. Prístup je tak možný neznačeným chodníkom od hotela Poľana alebo zo sedla Priehybina.
Dula (pôrodníctvo)

Dula je starogrécky názov, ktorý označuje špeciálne vyškolenú ženu poskytujúcu starostlivosť ženám počas tehotenstva, pôrodu, šestonedelia a dojčenia.
Prínos duly.
Dula poskytuje emocionálnu podporu a informácie o tehotenstve, pôrode a šestonedelí. Kvalifikovaná dula má znalosti z odboru medicíny a psychológie. Registrované duly sú viazané etickým kódexom.
Dula sa snaží poskytnúť rodičke nepretržitú fyzickú a psychickú oporu. Ak je prítomný partner, jej starostlivosť sa sčasti zameria aj na neho. Tesne po pôrode môže rodičke pomôcť s dojčením a starostlivosťou o dieťa.
Dula neposkytuje zdravotnícke služby, ani v žiadnom prípade nevstupuje do kompetencií zdravotníckeho personálu. Ak sa stane, že zdravotnícky personál má plné ruky práce s matkou alebo novorodencom, môže dula svojou prítomnosťou a upokojujúcimi slovami dodať rodičke aj jej partnerovi pocit bezpečia. Ak ide o viacrodičku a partner ostáva doma s deťmi, dula doprevádza rodičku pri pôrode namiesto jej partnera. Pre prácu duly je dôležité, aby rodička dávala najavo čo si praje.
Dula môže poradiť ako sa uvolniť, pomôcť pri komunikácii. Dula si kladie za cieľ prispieť k dobrej telesnej a duševnej pohode matky a dieťaťa. Pomáha vytvoriť atmosféru, pri ktorej by sa žena cítila bezpečne a mohla sa plne sústrediť na pôrod.
Duly na Slovensku.
Organizácia zastrešujúca duly na Slovensku vznikla v decembri 2004.
Milena Minichová

Milena Minichová (* 12. február 1982, Košice) je slovenská divadelná a filmová herečka.
Život.
Narodila sa v Košiciach. Navštevovala základnú školu Dargovských hrdinov v Humennom, kde prežila časť svojho detstva. V rokoch 1996 – 2002 absolvovala štúdium na Konzervatóriu v Košiciach, hudobno–dramatický odbor, v rokoch 2003 – 2007 absolvovala štúdium na VŠMU. Účinkovala v SND, Divadle Astorka, Divadle Aréna, RND, BDT a v Martinskom SKD. Momentálne účinkuje v slovenských a českých seriáloch. Má dve deti a žije v Bratislave.